Inseneride Meeskoor
Inseneride Meeskoor on eesti koor, mille asutasid 1987. aastal peamiselt TPI Akadeemilisest Meeskoorist eraldunud lauljad. EKE Projekti juures tegevust alustanud koori nimeks sai EKE Inseneride Meeskoor. Koor saavutas algusaastatel kiiresti edu. Koori liikmed valiti konkursi korras ning vastu võeti umbes 2/3 soovijatest. Juba teisel tegutsemisaastal õnnestus kooril 1988. aasta Eesti meeskooride võistulaulmisel jagada teist ja kolmandat kohta.